The Catcher in the Rye

An The Catcher in the Rye sarong istoryang pigsurat ni J.D. Salinger na parsyal na naipublikar sa mas halipot na porma kan taon 1945-1946 hasta bilang sarong nobela kan taon 1951. Pigsurat man talaga ini para sa mga mas nakakagurang alagad pigbabasa man ini kan mga hobenes huli sa mga tema kaini manungod sa angst asin man alienation, asin sa pagtutukar kun pano kababaw an sosyodad. Kada taon, haros nasa sarong milyon na kopya an naipapabakal asin an kagabsan man na kabakalan kan libro, nag aabot na sa 65 milyon na kopya. An bida na si Holden Caulfield nagin bantog na imahen na para sa mga pagrerebelde kan mga hobenes. Pigtutukar man sa nobela an manungod sa pagigin inosente kan mga hoben, identidad, pakikisaro, kawaran, koneksyon, sex, asin man depression.

Kaayon man an nobels sa Time Magazine's 2005 list of the best English-language novels na ipigsururat magpoon pa kan taon 1923, asin pigmidbid man ini kan Modern Library bilang saro sa 100 best English-language novels of the 20th century. Kan taon 2003, ipiglista ini bilang ika-15 sa BBC survey na The Big Read.

 Kasaysayan 
Pira sa mga dati nang usipon ni Salinger makukua na an mga karakter na yaraon sa The Catcher in the Rye. Mantang sya yaon pa kaidto sa Columbia University, pigsurat ni Salinger an halipot na usipon na an titulo "The Young Folks" sa klase nya ko Whit Burnett; saro sa mga karakter igdi pinagpabisto nya bilang "thinly penciled prototype of Sally Hayes". Kan Nobyembre 1941, pigpabakal nya an usipon na "Slight Rebellion off Madison", kun sain yaon na si Holden Caufield, sa The New Yorker. Alagad huli sa ika-duwang gerang pankinaban, dai man ini naipublikar hasta kan Disyembre 21, 1946. Makukua man sa usipon na "I'm Crazy" an pirang partesa The Catcher in the Rye, kun sain ipigpublikar man ini sa Collier's  kan Disyembre 22, 1945.

Kan, 1946, pig-aku kan The New Yorker an saiyang manuskritong igwa nin 90 na pahina kun hain yaon na manungod ki Holden Caufield alagad pigbawi nya man giraray ini.

 Istilo nin pagsurat 
An The Catcher in the Rye pig-istorya sa paagi nin subjective style gikan sa perserpsyon kan mayor na karakter na si Holden Caulfield, susog sa kun pano sya mag-isip. Igwa nin duroderetso sana asin takod-takod na ideya asin pangyarari an makukua igdi; arog halimbawa kun nakatukaw si Holden sa saiyang dormitoryo, nagkua sya nin libro o naghiling sya sa lamesa, asin magpoon igdi magkakaigwa nin mga diskurso manungod sa saiyang mga eksperyensya.

Susog naman sa mga kritikal na pagsuysoy sa nobela, makukua daa igdi an mga panghoben na lenggwahe kaidtong mismong panahon na ipigsurat ini. Kaayon sa mga nagruluwas duman na mga tataramon iyo an mga ini:

 "Old" – term of familiarity or endearment.
 "Phony" – superficially acting a certain way only to change others’ perceptions
 "That killed me" – one found that hilarious or astonishing
 "Flit" – homosexual
 "Crumbum" or "crumby" – inadequate, insufficient, disappointing
 "Snowing" – sweet-talking
 "I got a bang out of that" – one found it hilarious or exciting
 "Shoot the bull" – have a conversation containing false elements
 "Give her the time" – sexual intercourse
 "Necking" – passionate kissing especially on the neck. (clothes on)
 "Chew the fat" or "chew the rag" – small-talk
 "Rubbering" or "rubbernecks" – idle onlooking/onlookers
 "The Can" – the bathroom
 "Prince of a guy" – fine fellow (however often used sarcastically)
 "Prostitute" – sellout or phony (e.g. in regard to his brother D.B. who is a writer: "Now he's out in Hollywood being a prostitute")

 Mga Biyolenteng reaksyon 
Pira sa mga insedente nin pambabadil pigtatakod sa nobelang ini ni Salinger, arog kan paggadan ni Robert John Bardo ki Rebecca Schaeffer asin man an pagpulbar na paggadan ni John Hinckley, Jr. ki Ronald Reagan. Dugang pa igdi iyo man an panggagadan ki John Lennon ni Mark David Chapman. Nakua saiya an nobela ni Salinger na pigbakal nya man mismo kan aldaw na idto kun hain man nakasurat sa pahina kaini iyo an:"To Holden Caulfield, From Holden Caulfield, This is my statement".

 Hilingon man 

 Book censorship in the United States
 Le Monde's 100 Books of the Century
 Vision Quest (novel)

 Toltolan 

 Mga Tala 

 Bibliograpiya 







 Iba pang mga babasahon 





 Panluwas na takod 

 Book Drum illustrated profile of The Catcher in the Rye
 Photos of the first edition of Catcher in the Rye
 Lawsuit targets "rip-off" of "Catcher in the Rye" – CNN